**מניעת תשמיש המיטה בשעת מלחמה** יונתן שי פרידמן

1. בראשית ז:ז

(ז) וַיָּ֣בֹא **נֹ֗חַ וּ֠בָנָיו וְאִשְׁתּ֧וֹ וּנְשֵֽׁי־בָנָ֛יו** אִתּ֖וֹ אֶל־הַתֵּבָ֑ה מִפְּנֵ֖י מֵ֥י הַמַּבּֽוּל:

2. רש"י בראשית ז:ז ד"ה נח ובניו

האנשים לבד והנשים לבד, לפי **שנאסרו בתשמיש המטה**, מפני **שהעולם היה שרוי בצער**:

3. שמואל ב פרק יא פסוק יא

וַיֹּ֨אמֶר אוּרִיָּ֜ה אֶל־דָּוִ֗ד הָ֠אָרוֹן וְיִשְׂרָאֵ֨ל וִֽיהוּדָ֜ה יֹשְׁבִ֣ים בַּסֻּכּ֗וֹת וַאדֹנִ֨י יוֹאָ֜ב וְעַבְדֵ֤י אֲדֹנִ֨י עַל־פְּנֵ֤י הַשָּׂדֶה֙ חֹנִ֔ים **וַאֲנִ֞י אָב֧וֹא אֶל־בֵּיתִ֛י לֶאֱכֹ֥ל וְלִשְׁתּ֖וֹת וְלִשְׁכַּ֣ב עִם־אִשְׁתִּ֑י** חַיֶּ֙ךָ֙ וְחֵ֣י נַפְשֶׁ֔ךָ אִֽם־אֶעֱשֶׂ֖ה אֶת־הַדָּבָ֥ר הַזֶּֽה:

4. תלמוד בבלי מסכת תענית דף יא.

אמר ריש לקיש: **אסור** לאדם לשמש מטתו בשני **רעבון**, שנאמר וליוסף ילד שני בנים בטרם תבוא שנת הרעב. תנא: חסוכי בנים משמשין מטותיהן בשני רעבון... תניא אידך: בזמן שהצבור שרוי בצער אל יאמר אדם: אלך לביתי ואוכל ואשתה, ושלום עליך, נפשי... אלא: יצער אדם עם הצבור. שכן מצינו במשה רבינו **שציער עצמו עם הצבור**, שנאמר וידי משה כבדים ויקחו אבן וישימו תחתיו וישב עליה, וכי לא היה לו למשה כר אחד או כסת אחת לישב עליה? אלא כך אמר משה: **הואיל וישראל שרויין בצער - אף אני אהיה עמהם בצער**, וכל המצער עצמו עם הצבור - זוכה ורואה בנחמת צבור.

**Reish Lakish said: It is prohibited for a person to have conjugal relations in years of famine,** so that children not be born during these difficult years. **As it is stated: “And to Joseph were born two sons before the year of famine came”** (Genesis 41:50). It was **taught** in a *baraita*: Nevertheless, **those without children may have marital relations in years of famine,** as they must strive to fulfill the mitzva to be fruitful and multiply…

A similar idea **is taught in another** *baraita*: **When the community is immersed in suffering, a person may not say: I will go to my home and I will eat and drink, and peace be upon you, my soul…**

The *baraita* continues: **Rather, a person should be distressed together with the community. As we found with Moses our teacher that he was distressed together with the community, as it is stated** during the war with Amalek: **“But Moses’ hands were heavy; and they took a stone, and put it under him, and he sat upon it”** (Exodus 17:12). **But didn’t Moses have one pillow or one cushion to sit upon;** why was he forced to sit on a rock? **Rather, Moses said as follows: Since the Jewish people are immersed in suffering, I too will be with them in suffering,** as much as I am able, although I am not participating in the fighting. The *baraita* adds: **And anyone who is distressed together with the community will merit seeing the consolation of the community.**

5. רש"י מסכת תענית דף יא.

אסור לשמש מטתו בשני רעבון - דצריך אדם לנהוג צער בעצמו.

6. Sicha of HaRav Aharon Lichtenstein zt”l

Original Hebrew: <https://etzion.org.il/he/philosophy/great-thinkers/harav-aharon-lichtenstein/after-tsunami>

English translation: <https://www.etzion.org.il/en/philosophy/great-thinkers/harav-aharon-lichtenstein/after-tsunami>

Whether Moshe sits on a rock or on a sofa makes no difference at all to those who are waging the war against Amalek; nevertheless, Moshe would never think of not identifying with the nation in its time of trouble, in the midst of war. We may add that, on a certain level, this identification may actually help. It helps the person who identifies, in terms of his moral level, and it also helps the person with whose suffering one identifies. When a person is suffering, he wants to know that someone cares. Perhaps on the material level, the sympathy and identification of others does nothing to improve the situation; however, psychologically, such identification means a great deal.

7. תוספות מסכת תענית דף יא. ד"ה אסור לאדם

ואם תאמר הרי יוכבד נולדה בין החומות ואותו העת עת רעב היה וע"כ שימשו מטותיהן בשני רעבון ויש לומר דלכ"ע לא הוי אסור אלא **למי שרוצה לנהוג עצמו בחסידות** ויוסף לא שימש אבל שאר בני אדם שימשו.

8. תורה תמימה הערות בראשית פרק מא

ח) ובתוס' הקשו... עכ"ל, והנה קשה מאד לומר על **לוי** בן יעקב שנהג עצמו כאחד ההמונים, והלא עליו אמר משה תמיך ואוריך לאיש חסידך (פ' ברכה), ושבט זה לא השתתף במעשה העגל, הרי שהיה מצויין בקדושה ופרישות, ונראה באור דבריהם, דבאמת **לאיש שהוא מסובל בצער הרעב אין סברא להוסיף צער** במניעת תה"מ שנקרא ענוי [ע"ל ס"פ ויצא], אלא **רק למי שאין לו כל צער ודאגה מחמת הרעב**, כמו עשירים גדולים ובעלי אוצרות תבואה וכדומה, כמו יוסף, **להם ראוי** להשתתף עם הצבור בצער זה תמורת צער הרעב שאין מרגישים בו.

ולפי זה ניחא קושייתם מלוי, כיון דיעקב וביתו היו טרודים בצער הרעב כמבואר בפרשה הבאה לא היו מחויבים כלל במניעת תה"מ. וע"פ זה מבואר מה שהביאו בגמרא סמוך לדין זה האגדה דכל המשתתף עם הצבור רואה בנחמת צבור, ולכאורה מאי שייכות הענינים זל"ז, וכפי מה שבארנו שייכי ושייכי, דכיון דמביא ראי' מיוסף **שמכיון שהוא לא הרגיש בצער ודאגת הרעב לכן ראה להשתתף בצער הצבור אף כי בענין אחר**, מבואר שכך ראוי לעשות ועבור זה משתלם מדה כנגד מדה שגם משתתפים בנחמת צבור...

9. רמב"ם הלכות תעניות פרק ג הלכה ח

...וכל מי שקיים מצות פריה ורביה **אסור** לו לשמש מטתו בשני רעבון...

10. שולחן ערוך אורח חיים הלכות ק"ש ותפלה של ערבית סימן רמ סעיף יב

**אסור** לשמש מטתו בשני רעבון, אלא לחשוכי בנים, (פי' מי שאין לו בנים). הגה: וע"ל סי' תקע"ד ס"ד; **והוא הדין בשאר צרות, שהם כרעבון** (ירושלמי דתענית).

11. שולחן ערוך אורח חיים הלכות תענית סימן תקעד סעיף ד

מצוה להרעיב אדם עצמו בשנת רעבון **ואסור לשמש בו מטתו, חוץ מליל טבילה**; ולחשוכי בנים (פירוש ולמנועי בנים) מותר (וע"ל סימן ר"מ סעיף י"ב).

12. מגן אברהם על שולחן ערוך אורח חיים הלכות תענית סימן תקעד סעיף ד

ומיהו מפשט גמ' דידן והפוסקים משמע דחשוכי בנים משמשין לעולם דלא קי"ל כר"י אבל **להתיר בליל טבילה אין לו שורש** וענף

13. שערי תשובה על שולחן ערוך אורח חיים הלכות תענית סימן תקעד סעיף ד

**כיון שהוא ממידות חסידות** אפשר במקום חשש שאם לא ישמש יבוא לדבר עבירה או הוא או אשתו אם משתוקקים אליו **אפשר דמותר** לשמש

14. שו"ת דרכי חיים ושלום, סימן תרנו

...לא יאסרו כעת ובעונה כזאת כי פשיטא דמותר... דא"צ להתענות בכה"ג כלל כיון דהוא **דברים שאין להם שיעור** בשנים ארוכות ורבות... ונמצא יהי' אסור לעולם... ואם להתענות א"צ **מכ"ש לבטל פו"ר דהוא קולא גדולה לבטל מצוה רבה כזו** וגם כ"ז הוא חבלי משיח... והרי קיי"ל דאין בן דוד בא עד שיכלו כל הנשמות שבגוף ואיך יבטלו פו"ר **ויעכבו ביאת בן דוד** ויתארכו הצרות בעיכוב הגאולה ח"ו... ח"ו להשתחתת זרענו ח"ו בביטול עונה ועון זה שיעשו רוב ישראל ח"ו ממילא מעכב הגאולה... אלא **בודאי דאסור** לעשות כן...

15. קרן לדוד, או"ח סימן סב

...(שנת המלחמה שהתחילה בשנת תרע"ד)... אלא דפשוט דאפי' אינו בכלל שנת רעבון מ"מ שנת צרה מקרי דרבבות ישראל כמעט רובם סובלים צרות ויסורין מסיבת המלחמה, הן אותן שנלכדו במצודה ושוכנים בשדה הקטל בעוה"ר והן אשר נתרחקו מביתם למחנות אנשי חיל וכמה שבויים בעוה"ר **ואין לך צרה גדולה ליעקב כמו עתה**, וכבר כתב הרמ"א סי' ר"מ בשם הירושלמי דגם שאר צרות הוא בכלל האיסור, אלא **דלא שמענו גם מאנשי מעשה שהיו נוהגין פרישות ד"א בעתים הללו**... אף שבעוה"ר כולם מרגישים הצער, ולכאורה יש להמליץ בעדם דהנה טעם האיסור הוא כדי להצטער בצרת הציבור ולא לפרוש מהם... ויליף לה ממשה... **דד"ז לא נאמר אלא במי שאינו בכלל הצרה** ואם ינהג בעצמו עידונין ולא ירגיש צער הציבור יהי' פרוש לגמרי מן הציבור, אבל **מי שסובל הצער של הצער גופא** אין סברא שיצטרך לנהוג פרישות בכדי להשתתף בצער הדור כיון דהוא ג"כ בצער כמותם... דדוקא יוסף שלא הי' מרגיש בצער הרעב הי' צריך לנהוג כן... אלא דמלשון המחבר בסי' תקע"ד שכתב מצוה להרעיב עצמו בשנת רעבון **ואסור** לשמש בו מטתו משמע דגם מי שמרעיב עצמו וכבר נוטל חלק בצער הציבור אפ"ה אסור... דמסתימת לשון הפוסקים משמע דאין חילוק וכל ענין מיתסר... עכ"פ לנדון שאלתנו אין לנו אלא דברי האחרונים שהורו להקל... ולא נאמר חומרא זו אלא למי **שיודע בעצמו שלא יכשל**... **שלא יצא שכרו בהפסדו**, ומהאי טעמא לא שמעתי אפ' מת"ח שינהגו חומרא זו בעתים הללו...

16. שו"ת בית ישראל, אה"ע סימן קנב

א"כ ממילא בנידן דידן שאין כאן צרות רעב... רק שאר צרות **שאינם דומים לרעב** כמו למשל שיעבוד הגוף בעבודת פרך וסגירות המקוואות והישיבות בעוה"ר... מ"מ בצרות כאלה **מודים הכל דלא צריכין לפרוש** מנשותיהם דהלא אין בכח שום אדם אפילו תנא או אמורא **לחלוק על קרא מפורש** בפ' שמות **וכאשר יענו אותו כן ירבה וכן יפרוץ** אף שכתוב אצלו בסמוך ויעבידו מצרים את בני ישראל בפרך וימררו את חייהם בעבודה קשה בחומר ובלבנים ובכל עבודה בשדה וכו' עיי"ש, הרי דאף שעבדו בישראל בעבודה קשה בחומר ובלבנים ויקוצו מפני בני ישראל, **מ"מ לא היו פורשים מנשותיהם** רק אדרבא כתיב וכאשר יענו אותו כן ירבה וכו' וכי תימא שרק המון עם מישראל לא פרשו מנשותיהם אז במצרים בשעת קישוי השיעבוד והעבודה אבל הגדולים והצדיקים הי' פורשין עצמן גם אז בשעת גזירת עבודה וקישוי השיעבוד זה אינו דהא מצינו בקרא בפ' שמות וילך איש מבית לוי ויקח את בת לוי וכו' ועיי' בגמ' סוטה דף י"ב ע"א וז"ל הגמרא על קרא זה וילך איש מבית לוי ויקח את בת לוי תנא עמרם גדול הדור הי' כיון שגזר פרעה הרשע כל הבן הילוד היאורה תשליכוהו אמר לשוא אנו עמלין עמד וגירש את אשתו עמדו כולם וגירשו את נשותיהן אמרה לו בתו אבא גזירתך קשה יותר משל פרעה, שפרעה לא גזר אלא על הזכרים ואתה גזרת על הזכרים ועל הנקבות וכו' עמד והחזיר את אשתו עמדו כולם והחזירו את נשותיהן עכ"ל הגמרא וכן הוא במדרש רבה פרשת שמות עיי"ש. **הרי לן דעמרם היה גדול הדור** כמו שקאמר הגמ' שם **מ"מ לא היה פורש עצמו מאשתו** רק לאחר גזירות כל הבן הילוד היאורה תשליכוהו שאמר שאז יהי' לשוא שהוא יולד ופרעה יהרג אותם ביאור אבל מקודם גזירות דכל בן הילוד היאורה תשליכוהו לא גירש אשתו ואדרבא ילד ממנה את אהרן ואת מרים וא"כ כבר הי' לו בן ובת **קיים כבר מצות פו"ר ומ"מ לא פירש עצמו מאשתו** אף שהי' רואה צרות השיעבוד העבודה קשה של ישראל ורק לאחר שגזרו כל הבן הילוד היאורה תשליכוהו אז רצה לפרוש משום דלשוא יהי' עמלו אף על זה התחרט אח"כ ולא פירש עצמו ולקח בחזרה את אשתו כמו דכתיב וילך איש מבית לוי ויקח את בת לוי עיי"ש הרי לן בפירוש דאף עמרם שהיה גדול הדור לא פירש מאשתו בשעת גזירת פרעה דעבודת פרך ואדרבא הי' משתדלים להוליד בנים... ולולי דמסתפינא היה נלע"ד לומר **טעם חדש** על האי דאסור לשמש מטתו בשני רעבון וכמו שרמזתי על זה לעיל דעיקר הטעם משום דאין להוסיף ולדות בעולם ונפשות תינוקות בעולם **בשעה שאין להם מה לאכול** מה ליתן להם לאכול והמזונות שאין שכיחים בעולם אף לאלו שישנם בעולם ועל הראשונים אנו מצטערין לאלו שישנם בעולם אין לנו מה ליתן לאכול ועתה בא להוסיף עליהם הארכתי קצת בזה כדי לברר על בורי' שמכל האחרונים **נראה שאין להחמיר בענינים האלה** לפרוש עצמו ובפרט לסתם עולם שיש לומר ע"ז החכם עיניו בראשו

17. שו"ת ציץ אליעזר חלק יג סימן כא

בימי מלחמת יום הכפורים שנת תשל"ד... נשאלתי מכמה תלמידי חכמים אם חל... הדין של איסור תשמיש...

(ב) אבל הרמב"ם בפ"ג מה' תענית ה"ח **פוסק בזה לאיסורא ממש**... ומדסתם לפסוק בסתמא בלשון אסור משמע דס"ל דהאיסור הוא מדינא ולכל אדם אם קיים כבר פו"ר. וכך קבעו להלכה לאיסור - מדינא, הטור באו"ח סי' ר"מ וסי' תקע"ד והשו"ע בסי' ר"מ סעי' י"ב וסי' תקע"ד סעי' ד'. ויעו"ש בב"ח דקנסיב גם דברי התוס' לפרש כוונתם דהמשום **מדת חסידות הוא רק כשעוד לא קיים פו"ר, אבל כשכבר קיים שפיר איכא בזה איסור מדינא** עיין שם וגם יוצא מדבריו שיש מקום לאיסור ממדת חסידות אפילו כשכבר קיים פו"ר יעו"ש. ... ועוד יעוין בח"ס עה"ת סו"פ ויגש מ"ש ג"כ לפרש דברי השו"ע ומסיים דאפילו איסור ממידת חסידות ליכא בליל טבילה עיין שם. וכן מתיר שם גם ליוצא בדרך עיין שם. ויוצא לנו לפי"ז **היתר לחייל** היוצא לחזית גם אפילו אם נסבור שאיסור שימוש הוא גם בימי - מלחמה. (ו) כאמור מוסיף הרמ"א בסי' ר"מ שם וכותב: וה"ה בשאר צרות שהם כרעבון... וא"כ לכאורה הדין כן גם בשעת מלחמה. (ז) אולם לאחר העיון נראה דאין עוד מזה הוכחה ברורה לכך, דיש להבין מה המה המלים שמוסיף הרמ"א עוד וכותב שהם כרעבון, ומדוע לא הסתפק רק במ"ש: וה"ה בשאר צרות, והך הוספה של שהם כרעבון ניתן לפרש **שבאים לגרוע ולומר דבעינן דוקא בדומה לסוג רעבון**... אבל בשירי כנה"ג אחרי שמתלבט בכוונת דברי הירושלמי בזה, וכן בדברי הרמ"א, ואחרי שעומד ג"כ על הדקדוקים שדקדקתי לעיל בדברי הרמ"א, כותב לפרש, דהירושלמי לא אסר בכל הצרות שמתענין עליהם כרעבון אלא **דוקא צרות דומיא דרעב** כגון על הירקון על השדפון ועל החסיל והארבה והמזונות שכל אלו דמו לרעבון, אבל בצרות אחרות כדבר וכיוצא בהם דלא דמי לרעבון לא נאסר תשמיש המטה... (ט) ונראה לי להביא **ראיה דמשום מלחמה מותר בתשמיש** מדברי הגמ' בעירובין ד' ס"ג ע"ב דאיתא: לא נענש יהושע אלא בשביל שביטל את ישראל לילה אחת מפריה ורביה וכו' וגמירי דכל זמן שארון ושכינה שרויין שלא במקומן אסורין בתשמיש המטה. הרי **שאע"פ שהיתה שעת מלחמה, בכל זאת לא נאסרו אז בתשמיש אלא משום הא מפני שארון ושכינה היו שרוין שלא במקומן**, אבל משום המלחמה גופ' לא נאסרו בתשמיש. ויעוין שם גם בתוס' ד"ה כל זמן, שמקשים שגם על הארון כשאינו במקומו **מוכח מהעובדא דאוריה החתי** שאחרים היה מותרים אפ"ה בתשה"מ ורק אוריה החתי היה מחמיר על עצמו לפי שהיו ישראל בצרה דהא קאמר ליה דוד רד לביתך... וההגהות יעב"ץ על הש"ס שם רוצה לומר ביתר על כן, שאפילו כשגם הארון אינו במקומו **האיסור רק לאנשי המלחמה** ההולכים בצבא מפני הארון ההולך עמהן כל שלא קבעו לו מקום מיוחד וכו' אבל היושבים בביתם ולא הולכים במלחמה מותרים בתשה"מ אפי' בכה"ג שהארון אינו במקומו, **ומסתייע מדין התורה במי שלקח אשה חדשה שאינו יוצא בצבא ושמח את אשתו ע"ש**... (יב) ...שראיתי בחידושי המאירי על תענית שם שמביא שבתלמוד המערב הסבירו הטעם של איסור שימוש בשני רעבון, שהוא משום **שלא יהא הקדוש ברוך הוא עוסק בחורבנו של עולם והוא בונה**, ע"ש וא"כ זיל בתר טעמא, וצריך לפי"ז להיות אסור אפי' בשעת מלחמה, כי הרי ד' איש מלחמה ומכיון שעוסק בחורבנו של עולם אין לנו לבנות אז. אבל לפי הנ"ל יתיישב שפיר, כי זהו רק כשההופעה של עסיקה בחורבן העולם ח"ו היא שלא באמצעות בני אדם, אבל לא כשבא זה ע"י פעולות אמצעיות **של בני אדם כבשעת מלחמה**, והטעם זה של שלא יהא הקדוש ברוך הוא עוסק וכו' איתא לפנינו במדר"ת פ' נח (דבירושלמי שלפנינו לא נמצא זאת) ושם הוא כתוב על שעת המבול, שהיה ג"כ ישירות מהקב"ה, ומיושב שפיר.

(יג) בספר מעיל צדקה (להבעל מדרש תלפיות ועוד) סי' תק"נ ראיתי שכותב על דברי הרמ"א, דמשמע שסובר דטעם האיסור בשני רעבון הוא משום שיש צער בעולם ואין ראוי שיזדווג עם אשתו, ולכן משיב ע"ז ומחדש פירוש חדש, וכותב שהמפרשים ז"ל שאסרו רק בשני רעבון פירשו שטעם האיסור בשני רעבון הוא משום **שהמשמש רעב מוליד בנים חלושי המזג שאינן בר קיימא**, ומטעם זה הזהירו רז"ל מאד ע"ז שלא ישמש אדם רעב, וא"כ כפי זה אין איסור תשמיש בזמן מגפה עיין שם...

(יד) מכל הלין שנתבאר נלע"ד **דאין לאסור תשמיש בימי מלחמה, ומסתבר שאין בזה גם משום מידת חסידות**, ובפרט אצל אנשים צעירים **ואפילו כשכבר קיימו פו"ר ואפילו שלא בליל טבילה**, ואיך להאריך יותר.

18. הרב אליהו אלחרר, אישות בימי הקסאמים בשדרות (תשס"ז), חוברת אסיא פא-פב

... ולכן נראה לענ"ד שכעת, שבכל יום כמעט נפגעים בתים ונפצעים ואף נהרגים תושבים, ואין כנראה פתרון לבעיה, יש מקום לדון את המצב כשעת צרה לישראל, ויוצא א"כ (לדברי הפוסקים הנ"ל) שבעל נפש שיש לו בנים יש לו להחמיר (בפרט לדעת מרן השו"ע כנ"ל) **שלא לשמש מיטתו אלא בליל טבילה**, או בחשש לעבירה וכיוצא בזה. וצ"ע.

19. ספר דרכי טהרה, פרק כג

יח. **אין** לאדם לשמש מיטתו בזמן שהציבור שרוי בצער, **מלחמה**, רעב וכדומה – אף על פי שהוא אינו נפגע ישירות מכך...

יט. תשמיש האסור בעת צרת הצבור אינו אלא זה המכון **לתענוג**, אבל מי שאין לו בנים, או שיש לו אך לא קים עדין מצות פריה ורביה (בן ובת), או מי שחושש להוצאת זרע לבטלה, או שחושש להרהור באשה אחרת – מתר לשמש, **ובלבד שלא יכון לתענוג** אלא לאותו דבר הצריך לו.

הערה ג – ש: במצב בטחוני קשה כמו מתקפת טילים ופצצות מרגמה על אזורי דרום הארץ, או כמו בלמחמת לבנון השניה כאשר צפון הארץ עמד תחת התקפות כאלה, האם חל איסור תשמיש כבעת צרה? ת: **אין איסור של תשמיש, כי זה לא כלל העם**.

פניני הלכה, שמחת הבית וברכתו ב:יד – זמנים שאינם ראויים לעונה

**אסור** לאדם לשמש מיטתו בעת שיש צער גדול במדינה, כמו רעב גדול או **מלחמה כוללת**. ורק למי שעדיין לא קיים את מצוות פריה ורביה מותר לשמש בזמנים אלו... בליל טבילה, למרות שהעולם בצער, לדעת רבים מותר לכל אדם לשמש את מיטתו (שו"ע או"ח תקעד, ד), ויש מחמירים גם בליל טבילה (מ"א). ומי שיצרו גובר עליו ועלול להגיע לידי עבירה, רשאי לשמש את מיטתו גם כשהעולם בצער (מ"ב רמ, מו).